stanford-oval/wikipedia huggingface dataset:
טנסי
דמוגרפיה

בהתאם למפקד האוכלוסין האמריקאי משנת 2005, אוכלוסיית טנסי מונה 5,962,959 נפש. לפי מפקד משנת 2000, 17.3% מן האוכלוסייה רואים עצמם כמשתייכים למוצא אמריקאי, 16.4% ממוצא אפריקאים-אמריקאים, 9.3% ממוצא אירי, 9.1% ממוצא אנגלי, 8.3% ממוצא גרמני. 82% מן האוכלוסייה בטנסי היא נוצרית, עם רוב לזרם הבפסטיסטי. אלו המציינים כי מוצאם הוא "אמריקאי" הם בעיקרם ממוצא אנגלי, אך שורשיהם נטועים בצפון אמריקה זמן רב, ובמקרים מסוימים עוד מן המאה ה-17 וראשית הקולוניות הבריטיות באמריקה.
דמוגרפיה > הערים הגדולות

בירת טנסי הנוכחית היא נאשוויל, העיר הגדולה במדינה, אף שנוקסוויל, קינגסטון ומרפריסבורו, היו כולן בירות המדינה בעבר. ממפיס היא העיר השנייה בגודלה במדינה (680,000 נפש), אף שהאזור המטרופוליטני של נאשוויל (575,000 בעיר וכמיליון וחצי במטרופולין) גדול יותר. העיר השלישית בגדלה, נוקסוויל (173,000) והרביעית בגדלה, צ'טנוגה (155,000), שוכנות במזרח המדינה. ריכוזי אוכלוסייה נוספים קיימים סביב הערים, קלרקסוויל במרכז המדינה ובריסטול בקצה הצפון-מזרחי של המדינה.
ממפיס
נאשוויל
נוקסוויל
צ'טנוגה
קלארקסוויל
דמוגרפיה > יהדות טנסי

בכל ערי טנסי הגדולות קיימות קהילות יהודיות פעילות. המהגר היהודי הידוע הראשון לממפיס, דוד הרט, הגיע לעיר בשנת 1838 ופתח בה פונדק דרכים ובית מרזח. יהודים רבים באו בעקבותיו וכבר בשנת 1847 נקנתה בעיר קרקע לבית קברות יהודי. רוב היהודים בעיר עסקו בתחומי המסחר והבנקאות. בשנת 1860 מנתה הקהילה היהודית בעיר 400 נפש. בתקופת מלחמת האזרחים, תמכו רבים מיהודי העיר בהצטרפות טנסי לקונפדרציית המדינות של אמריקה. את מחיר ההזדהות עם מדינות הקונפדרציה שילמו תושבי העיר עם כיבושה על ידי צבא האיחוד של מדינות הצפון, בראשות הגנרל יוליסס גרנט, בשנת 1862. מיד לאחר הכיבוש ציווה גרנט על גירוש מיידי של כל יהודי העיר בתוך יממה. למרבית המזל, ביטל הנשיא לינקולן הוראה זו. ההערכה היא כי היום חיים בעיר כעשרת אלפי יהודים. קיימים חמישה בתי כנסת, שלושה בתי ספר יהודיים לגילאים שונים וכן ארגונים יהודיים שונים.
בבירה נאשוויל מקיימים יהודים חיי קהילה מאז מחצית המאה התשע-עשרה, וכיום חיים בנאשוויל כ-6,500 יהודים, כאחוז מתושבי העיר. הדמות היהודית הבולטת בעיר, הוא שליח חב"ד ורב בית הכנסת 'בית תפילה' הרב יצחק טייכטל, המקים כעת מרכז יהודי אזורי בעלות של מיליוני דולרים. בנוסף לחב"ד, פעילים בעיר עוד מספר בתי כנסת וארגונים שונים.
בנוקסוויל, חיים כ-2,500 יהודים. פעילים בה שני בתי כנסת אשר נוסדו בשנת 1864. זוהי הקהילה היהודית הוותיקה ביותר במזרח טנסי. כמו כן קיימות קהילות יהודיות בערים קטנות יותר בטנסי.
תחבורה

את טנסי חוצה ממזרח למערב כביש בין-מדינתי (Interstate Highway) שסימונו I-40, הממשיך וחוצה למעשה את כל היבשת עד לחוף המערבי. כביש זה מהווה את ציר התנועה המרכזי במדינה ומחבר בין שלוש הערים הגדולות, נוקסוויל במזרח, נאשוויל במרכז וממפיס במערב. צירי התנועה הבין-מדינתיים העיקריים הם I-55, I-65, I-75 ו- I-81.
שדות התעופה המרכזיים במדינה כוללים את נמל התעופה הבינלאומי של נאשוויל, נמל התעופה הבינלאומי של ממפיס ונמל התעופה בנוקסוויל.
חינוך וספורט

במדינה שתי אוניברסיטאות בולטות: אוניברסיטת טנסי (The University of Tennesse), שהיא אוניברסיטה ציבורית, לה קמפוס מרכזי בעיר נוקסוויל ומספר קמפוסים נוספים בערים אחרות במדינה. באוניברסיטה זו לומדים מעל 40 אלף סטודנטים. אוניברסיטת ואנדרבילט, שהיא אוניברסיטה פרטית, בבירה נאשוויל ובה לומדים למעלה מ-11,000 סטודנטים. במדינה מספר רב של אוניברסיטאות ומכללות קטנות יותר.
בטנסי קבוצות ספורט מקצועניות במספר ענפים. קבוצת הכדורסל ממפיס גריזליס היא חלק מליגת ה-NBA, קבוצת ההוקי קרח נאשוויל פרדטורס משתתפת במשחקי ליגת ההוקי המקצוענית NHL, קבוצת הפוטבול טנסי טייטאנס משחקת בליגת ה-NFL. כן קיימות מספר קבוצות בענפי ספורט אלה ובענף הבייסבול המשחקות בליגות הנמוכות יותר.
סמלי המדינה

| סמלי מדינת טנסי> דגל.דגל טנסי Flag of Tennessee | סמלי מדינת טנסי> סמל.סמל טנסי Seal of Tennessee | סמלי מדינת טנסי> מוטו. | סמלי מדינת טנסי> כינוי. |
| --- | --- | --- | --- |
|  |  | "חקלאות ומסחר" "Agriculture and Commerce" | "מדינת המתנדב" "Volunteer State" |
| עץ | פרח | ציפור | חיה |
| טוליפ Tulip Tree | אירוס Iris | שליו וירג'יניה Colinus virginianus | דביבון מצוי Raccoon |
ראו גם

מחוזות טנסי
הערות שוליים

↑  הנרי רומנוב, פרקים בתולדות עם ישראל העת החדשה
↑  "Tennessee", Religious Landscape Study, Pew Research Center
↑  "U.S. Census Bureau Data". U.S. Census Bureau. 2010. Retrieved 2011-07-13.
1 2  American FactFinder - Results
↑  "Annual Estimates of the Resident Population: April 1, 2010 to July 1, 2013". United States Census Bureau. Retrieved 6 September 2014.
↑  "Table 1. Annual Estimates of the Population of Metropolitan and Micropolitan Statistical Areas: April 1, 2010 to July 1, 2014" (CSV). 2014 Population Estimates. United States Census Bureau, Population Division. March 2015. Retrieved March 26, 2015.
| --- | --- |
בקרת זהויות :  NLI: 987007562087305171  BIBSYS: 7038931  BNE: XX455338  BnF: cb11952980b (data)  CANTIC: a11447540  CiNii: DA15926891  GND: 4119557-7  ISNI: 0000 0004 0509 5731  LCCN: n79060965  MusicBrainz: f9caf2d8-9638-4b96-bc49-8462339d4b2e  NARA: 10045172  NDL: 00794260  NKC: ge118288  NSK: 000568360  SUDOC: 176588353  VIAF: 312794257   WorldCat (עם VIAF): 312794257 
שיקום של מבצר לודון, ההתיישבות הבריטית הראשונה בטנסי במאה ה-18
סתיו בטנסי
הפארק הלאומי גרייט סמוקי מאונטיינז
הקפיטול של טנסי בנאשוויל
מפת צפיפות האוכלוסין של מדינת טנסי
אוניברסיטת טנסי בנוקסוויל, ספריית האוניברסיטה ברקע
ישפה

ערך זה עוסק באבן חן מקראית. אם התכוונתם לעמותה, ראו .

יָשְׁפֵה (או בלעז: Jasper) היא האבן השלישית בטור הרביעי בחושן הכהן הגדול, והיא מיוחסת לשבט בנימין. הישפה היא אבן בצבע אדום חום וללא זוהר.
הישפה במקורות

וְהַטּוּר, הָרְבִיעִי--תַּרְשִׁישׁ וְשֹׁהַם, וְיָשְׁפֵה; מְשֻׁבָּצִים זָהָב יִהְיוּ, בְּמִלּוּאֹתָם.
בְּעֵדֶן גַּן-אֱלֹהִים הָיִיתָ, כָּל-אֶבֶן יְקָרָה מְסֻכָתֶךָ אֹדֶם פִּטְדָה וְיָהֲלֹם תַּרְשִׁישׁ שֹׁהַם וְיָשְׁפֵה, סַפִּיר נֹפֶךְ, וּבָרְקַת וְזָהָב; מְלֶאכֶת תֻּפֶּיךָ וּנְקָבֶיךָ בָּךְ, בְּיוֹם הִבָּרַאֲךָ כּוֹנָנוּ.
ומפתח על האבנים שמות השבטים כתולדותם--ונמצא כותב על האודם ראובן, ועל ישפה בנימין; וכותב בתחילה למעלה מראובן אברהם יצחק ויעקוב, וכותב למטה מבנימין שבטי יה--כדי שיהיו כל האותיות מצויות שם.
בנימין על ישפה, והיא כלולה מגונים הרבה אדמה שחורה ירוקה. וסגלתה לעצור הדם, ונתנה לבנימין לפי שנשתנה לבו לגונים הרבה, וחשב מחשבות במכירתו של יוסף אם יגלה הדבר לאביו אם לא ואף על פי כן נתגבר על יצרו והיה מעצר לרוחו ולא גלה לאביו, כמו שעוצרת את הדם, ונקרא ישפה שתי מלות יש פה, וזה יורה מעלתו שאף על פי שהיה לו פה והיה לו לגלות שתק ולא גלה (ע"כ דברי רבינו בחיי)
תרגומים

תרגום ירושלמי קורא לישפה "מרגלא" וגם בשמות רבה היא נקראת "מרגליטוס". על פי מקורות אלה בעצם מדובר במרגלית, פנינה שמקורה בצדפות מן הים.
אצל יוסף בן מתתיהו ב"מלחמת היהודים" מתורגמת ישפה ל-Chrisolitos אוליבין, וב"קדמוניות היהודים".
Beryllion (בריל) מופיע גם בתרגום וולגטה.
תרגום אונקלוס קורא לה "פנטירי", כלומר "נמר", ורומז בכך שמדובר באבן צהובה, ייתכן שהליודור או אוליבין.
פליניוס הזקן מזהה את הישפה עם ג'ספר . קרבה אטימולוגית לשמות בשפות רבות, מניחה זיהוי זה בסבירות גבוהה:
Jasper באנגלית
Jaspis ביוונית
Iaspis בלטינית
יַסְפּוּ באכדית
יַשֻׁם בפרסית
יַשְׁבֻּ ויַשְׁפֻן בערבית
яшма (Yashma)‎ ברוסית
על פי פרשנות המהר"ל בספרו "נצח ישראל" (נא), לתלמוד בבלי (בבא בתרא עה א), ישפה הגוון שלו דומה לאש, ולכן הוא צריך להיות מזוהה עם ג'ספר.
מכון המקדש מזהים את האבן עם אופאל.
אבני חן ומינרלים המיוחסים לישפה

פנינה
אוליבין
הליודור
ישפה
אופאל
ראו גם

דמה בן נתינה
לקריאה נוספת

מ' סברדמיש וא' משיח, אבני חן, הוצאת מדע אבנים יקרות
עולם התנ"ך, ספר שמות, הוצאת דודזון-עתי
עינן

מצפה
רמון
מצפה
רמון
עינן (נקרא גם עין־מלאחה) הוא אתר ארכאולוגי־פרהיסטורי בעמק החולה, בתחום שמורת נחל עינן ובסמוך למעיין עינן (עין מלאחה), בגובה כ־70 מטרים מעל פני הים. זהו אחד מאתרי המפתח של התרבות הנאטופית, תרבות המעבר ליישובי קבע שקדמה למהפכה הנאוליתית. באתר התגלו מבנים בעלי יסודות אבן, בתי קברות וחפצי אמנות רבים.
ארכאולוגיה בעינן

האתר נתגלה בשנת 1951 עקב עבודות של חברת מקורות באזור. החברה הציבה מתקני דלק לטובת משאבות המים האזוריות, אך גנזה אותם באדמה מטעמי בטיחות, וכך נתגלו שרידי האתר. ז'אן פרו, ארכאולוג צרפתי, הוזמן לחקור את האתר וערך בו שתים־עשרה עונות חפירה. ממשיכו של פרו, פרנסואה ואלה (François Valla), ערך באתר מספר חפירות נוספות, בשנים 1996–2005 והתמקד בשרידי השלב הנאטופי הסופי.
רצף ההתיישבות הנאטופי באזור נחלק לארבע שכבות יישוב, השכבות I – IV (כאשר שכבה I חותמת את היישוב הנאטופי). התיישבות הנאטופים נערכה בין 15,000–11,500 שנים לפני זמננו ומכסה למעשה את כל התקופה. נהוג לחלק כל אחת מהשכבות הנ"ל למספר תתי־שכבות אשר נושאות את מספר השכבה ואחת מהאותיות: b ,a או с.
לחפירות בעינן תרומה רבה להבנת התרבות הנאטופית. בין השאר, האתר מלמד כי בידי האדם הייתה האפשרות להקים ישובי־קבע גם בטרם המצאת החקלאות, זאת אילו בסביבתו נמצאו הפריטים להם נזקק להתקיים. החפירות בעינן חשפו התיישבות קבע מבוססת בעלת עולם חומרי עשיר, ושאולי יש בה כדי לרמז על נטיות לעולם הרוחני. כמו כן, האתר העיד על שכלולים טכנולוגיים בתעשיית הכלים והאדריכלות. מן הקבורה ניתן להסיק כי ביות הכלב נעשה, לראשונה, על ידי הנאטופים, לפני כ־15,000 שנים. כמו כן, בעיני אחדים, יכולה הקבורה לטעון בעד דירוג חברתי פרימיטיבי. פריטים טכנולוגיים כמגלים שנתגלו באתר, מעידים על תחילתה של חקלאות פרימיטיבית וקשירת האדם לאדמה.
היישוב הנאטופי > שכבות

התקופה הנאטופית הקדומה מיוצגת בשכבות IV-III. אלו היו עדות לראשית ההתיישבות הנאטופית באתר. המבנים בשכבה זאת הוקמו לתוך בורות בעלי קוטר של כעשרה עד שישה מטרים. סביב לבתים נמצאו חורים באדמה ששימשו להחזקת עמודי עץ. קורות אלו תמכו בקירות וגג הבניין אשר הורכבו מבד וצמחייה.
הקבורה מתקופה זאת היא קבורת־יחיד קבוצתית. הגופות הונחו בתנוחה מכווצת עד מכווצת למחצה, הקבורה היא ראשונית וחלק מהשלדים מעוטרים בדנטליום (קונכיית שן הים). קבר יוצא דופן הוא קבר H104 בו נמצאה גופת אישה ולצדה גור כלבים או זאבים. רבים בחוקרים טוענים כי מדובר בעדות לביות הכלב. מרבית השלדים נמצאו מחוץ למבני המגורים.
מבני שכבה II המייצגת את התקופה הנאטופית התיכונה, דומים לאלו של השכבה הקודמת. זאת ניתן לראות בבנין 62. אבניו בינוניות ומוקדו עגלגל ומתוחם. הקברים בתקופה זאת מפוזרים יותר מאשר בשכבה הקודמת, אך נשמרו מספר מאפיינים כגון: קבורת־יחיד, קבורה חצי מכווצת וקבורה ראשונית. הקישוטים פסקו בשלב זה, ונראה שהפריטים שנמצאו שייכים לשלב אחר. נעשה דיפון של הקברים בלוחות אבן.
בשכבה Ic המשתייכת לתקופה הנאטופית המאוחרת, נמצאו מספר מבני מגורים הדומים במבנם למבני השכבה הקודמת. כמו כן, נמצאו בורות עמוקים ורדודים. הבורות העמוקים יותר בנוים בצורה פעמונית ומצופים אדמה חרסתית. הבורות הרדודים מסוידים, ולעיתים שמשו כקברים.
קבורת התקופה הזאת נערכה לעיתים, כפי שצוין לעיל, בבורות, אומנם נמצאו מספר קבורות בתוך מבנים. בתקופה זאת נכנסו שינויים רבים באופי הקבורה. לפי הסברה המקובלת, מקור השינויים הללו היא התפשטות חלק מהנאטופים אל מעבר לאתר.

בין המאפיינים החדשים היא קברות־הקבוצה: לראשונה באתר נאספו מספר שלדים (הנע בין שש לשמונה) והושמו באותו הקבר. חלק מהקבורות הן משניות, דהיינו מדובר באיסוף עצמות המת וקבורתן. כמו כן, נמצאו מספר מנחות קבורה.
את התקופה הנאטופית הסופית מהוות השכבות Ia-b. בשכבה נחשפו ארבעה "מקלטים", בפי ואלה. את המבנים מהשכבה מחלקים לשתי קבוצות. הראשונה בהן הכוללת את הבתים 200 ו־203.הקבוצה מאופיינת על ידי מבנה מעגלי החסום בקיר אבנים מצד אחד ובעל אזור פתוח בצד אחר. בכל מקלט מתקנים ביתיים שונים וחורים באדמה, עבור קורות וגג. הקבוצה השנייה של המבנים עומדת, למעשה, על קירות מעוגלים שקשרם לאש ומדורות ברור מאוד, אומנם לא נקבע תפקידם. פריטים אלו לעיתים הוסבו למגורים (כמו 203).
בקבורה ניתן לראות סימנים של חזרה למסורת מהתקופה העתיקה, ותוספת של מאפיינים חדשים. מאפייני הקבורה הם התנוחה המכווצת של קברי־יחיד בלתי מעוטרים. בשני מקרים, הכיווץ חזק למדי כאשר באחד מהשנים נעשה עיוות שלם של תנוחת הגוף. בנוסף לכך, נמצאו מספר שלדים נטולי גולגולת – לימים מנהג קבורה בא"י הנאוליתית. הקבורה הייתה ראשונית. חלק מהקבורות נעשו תחת המבנים.
היישוב הנאטופי > ניצול בעלי החיים

המחקר הארכאוזואולוגי בעינן העלה כי הצבי המצוי היה חיית הציד המועדפת בקרב היושבים הנאטופים לאורך כל השכבות. מקורות נוספים למזון היו האיל האציל, איל הכרמל, היחמור וחזיר הבר, באופן שכיח פחות ניצודו הבקר והעזים. הדגה שימשה את הנאטופים, כמו גם סרטני מים מתוקים, רכיכות וצבים ומינים רבים של יונקים קטנים.
היישוב הנאטופי > אמנות

האמנות הנאטופית המשיכה במגמה הנטורליסטית שלה את אמנות התקופה הפלאוליתית. אומנם, כפי שניתן לראות במאפיינים שונים של התרבות, הנאטופים החלו לגלות סימנים להתמקדות ותרגום של מאפיינים חברתיים באומנותם, כמו גם התמקדות בדמות אנושית־מרכזית. בין פרטי האומנות שנמצאו באתר, בולט ראש אדם עשוי אבן. נמצאו גם מספר ממצאים שמתמקדים בבעלי חיים.
מאפייני הקבורה > מאפייני הקבורה בשלב הנאטופי הקדום בעינן

קברי השלב הקדום עינן נמצאו בבסיס השכבות הנאטופיות, והיו מרוכזים בשני אתרים (בתי קברות) במרחק 10 מ' זה מזה מחוץ למבנים. בנוסף נמצאו שני קברים מבודדים נוספים ושברי־גולגולת, כאשר בכל בית קברות נטמנו כעשרה פרטים בקבורות ראשוניות של בודדים. הנקברים הם גברים, נשים וילדים שהונחו בתנוחה מכווצת או מכווצת־למחצה בתוך בור רדוד וכמחציתם מקושטים ומעוטרים בקונכיות שן הים (דנטליום) וקונכיות אחרות. אחת הקבורות החשובות השייכות לתקופה זאת היא קבורה H104, כאן נמצא שלד של אישה מבוגרת שידה מונחת על שלד של כלבלב; קבורת אדם וכלב מעידה על מערכת יחסים מורכבת בין אדם לבעלי החיים ומהווה את העדות הקדומה בעולם לביות הכלב.
מאפייני הקבורה > מאפייני הקבורה בשלב הנאטופי התיכון בעינן

הקבורות בתקופה הזאת הן קבורות יחיד, המפוזרות בכל שטח האתר שנחפר. בחלק מהמקרים נכרו הקברים במבנים נטושים שלא היו בשימוש. הקבורות האלו הם קבורות ראשוניות של בודדים חסרי קישוטים ומנחות וברוב המקרים התנוחה פחות מכווצת מהאופייני לשלב הקודם. דפנות הברות נתמכו באבנים בשונה מהשלב הקודם.
מאפייני הקבורה > מאפייני הקבורה בשלב הנאטופי המאוחר בעינן

בשלב זה נמצאו רוב הקברים מחוץ למבנים, אם כי חלקן המשיכו להיחפר בתוך מבנים. רוב הקבורות בשלב זה הן קבורות יחיד בניגוד לשלבים קודמים, חלק מהקבורות הן קבורות רבים כלומר נטמנו מספר גופות יחדיו. בחלק אחר של קברים נמצאו גם קבורות משניות בהן נאספו עצמות המת מקבורה ראשונית והובאו שוב לקבורה במקובץ. קבורה משנית כזו עשויה להורות על כך שחלק מן האוכלוסייה חי בריחוק־מקום מן היישוב במשך פרקי־זמן ארוכים למדי ולכן נזקק להביא את המתים לקבורה בעינן. בשלב זה נמצאו גם מספר מנחות קבורה לצד הנקברים: קרני־צבי ושרדי אוכרה אדומה. ניכרת ירידה באיכות הבנייה של הקברים וכמות ואיכות קישוטי הגוף. האבנים הגדולות שנחשפו בתוך בורות הקבורה ומעליהם נועדו כנראה לסמן את מקום הקבר.
מאפייני הקבורה > מאפייני הקבורה בשלב הנאטופי הסופי בעינן

מאפיין חשוב לשלב זה הוא שהקברים היו קשורים באופן הדוק למבנים, כאשר יותר ממחצית השלדים שנמצאו (כ־25 שלדים), היו מונחים מתחת לרצפות הבתים. הקבורות היו מפוזרות בשטח האתר באופן לא שווה, לרוב הן היו קבורות יחיד וראשוניות, שנמצאו בבורות רדודים הקרובים לפני השטח. בחלק מהמקרים נצפו הפרעות במנח העצמות אחרי הקבורה דבר המעיד על הפרעה כתוצאה מפעילות אנושית. רוב הנקברים נמצאו בתנוחה מכווצת והחלל שהם תפסו הוא מינימלי, אין קישוט של הנקברים ומספר מנחות הקבר מועט. במספר מקרים נמצאו שלדים ללא גולגולת (בחלק משמעותי של מקרים מדובר בקברות ילדים) וחלק מהעצמות הוסרו באופן מכוון, מה שמצביע על שינוי במנהגי הקבורה.
מאפייני הקבורה > קבורה H 104

בכניסה למבנה 131 השייך לשלב הקדום ביותר (15,000–13,600 לפני זמננו) וכ־25 ס"מ מתחת לוח גדול העשוי אבן גיר שנמצא ברצפת המבנה, נתגלתה הקבורה שמספרה H 104. הקבר שנחשף הכיל שלד אדם מבוגר (הגיל נקבע על פי המשנן), נראה כי מדובר בקבורת אישה אף על פי שקשה לקבוע בוודאות את מינו של הנקבר בגלל הנזק שנגרם לאגן. שלד האדם היה מונח בתנוחה עוברית מכווצת לצידו הימני, פרק כף היד השמאלית מונח מתחת המצח באופן חלקי, וידו הימנית מונחת על גופו של כלבלב שהיה מונח מכורבל ליד ראשו של הנקבר. כל שיני החלב של הכלבלב צמחו באופן מלא והעצמות הארוכות, עצם הזרוע והמפרקים בקצה העצמות היו לא מאוחים. גילו של הכלבלב נקבע ל־3 עד 5 חודשים בשעת המוות. קבורת כלב ואדם יחדיו מעידה על קרבה וקשר חזק ביניהם. קבורה זו היא אינדיקציה ראשונה לביות הכלב בלבנט. נכון לשנת 2015 ידועות שתי קבורות של אדם וכלב מן התקופה הנאטופית. הקדומה ביניהן היא בעינן והקבורה השנייה נחפרה בטרסת מערת היונים (קבורה זו הייתה מורכבת יותר, הכילה שני בני אדם ושני כלבים).
לקריאה נוספת

ז'אן פרו, "עינן". בתוך האנציקלופדיה החדשה לחפירות ארכאולוגיות בארץ ישראל כרך ג' .ירושלים: החברה לחקירת ארץ ישראל ועתיקותיה, כרטא, 1992. עמ' 1211–1216.
איתמר זינגר, קברים ונוהגי קבורה בארץ ישראל בתקופה העתיקה, "מתים ומנהגי קבורה בתקופת האבן המוקדמת – 'קבורות ובתי־קברות באתרים נטופיים'", 20 – 30, הוצאת מוסד יד יצחק בן־צבי והחברה לחקר ישראל ועתיקותיה, ירושלים, תשנ"ד – 1994.
עופר בר־יוסף. ויוסף, גרפינקל.2008. הפרהיסטוריה של ארץ ישראל :תרבות האדם לפני המצאת הכתב.ירושלים : אריאל :111–124.
יצחק גלעד, 1994, "מתים ומנהגי קבורה בארץ –ישראל בתקופת האבן הקדומה" .בתוך א' זינגר (עורך),קברים ונוהגי קבורה בארץ –ישראל בעת העתיקה.ירושלים: יד יצחק בן־ צבי:9–30.
Brian.F.Byrd.Christopher M.monahan.1995.'Death Ritual,and Natufian Social Structure' ,Journal of Anthropological Archaeology 14(3): 251-287.
Fanny,Bocquentin .Teresa, Cabellos . and Nicolas, Samuelian . 2013. 'Graves in context: field anthropology and the investigation of interstratified floors and burials'. In F. Valla and O. Bar-Yosef(ed), Natufian Foragers in the Levant.(Ann Arbor, Michigan):International Monographs in Prehistory : 185-192.
François Raymond,Valla .1995. ' The first settled societies – Natufian (12,500-10,200 BP)'.In Thomas, Levy(ed), The Archaeology of Society in the HolyLand . London: Leicester University Press: 169-187.
François Raymond,Valla.Hamoudi, Khalaily.Nicolas, Samuelia.fanny,Bocquentin .2010.'What Happened in the Final Natufian?',Mitekufat Haeven:Journal of The Israel Prehistoric Society 40:131-148.
Grosman ,Leore .2013.'The Natufian Chronological Scheme – New Insights and their Implications'. In F. Valla and O. Bar-Yosef(ed), Natufian Foragers in the Levant.(Ann Arbor, Michigan):International Monographs in Prehistory:622-637.
Simon J,Davis. François R,Valla.1978.' Evidence for domestication of dog 12,000 years ago in the Natufian of Israel',Nature 276:608-610
הערות שוליים

↑  עבודות חפירה.ייפתחו בקרוב בתל־־גת, חרות, 28 במאי 1956
התגליות בחפירות עינן, הַבֹּקֶר, 2 בדצמבר 1956
↑  תגליות פרה־היסטוריות בעינן, על המשמר, 6 ביולי 1959
↑  על אודות פרנסואה ואלה (בצרפתית)
| אתרי התרבות הנאטופית בישראל |
| --- | --- | --- |
| אתרים בכרמל | מערת הנחל • מערת כבארה • מערת רקפת • נחל אורן |  |
| אתרים בגליל | מערת היונים • מערת חילזון תחתית • עינן |  |
| אתרים בבקע הירדן | נחל עין גב II • חוף שחף |  |
| אתרים ביהודה | מערת שוקבא • חתולה |  |
| אתרים בנגב | ראש חורשה • ראש צין |  |
| אתרים פלאוליתיים ואפיפלאוליתיים בארץ ישראל |
| --- | --- | --- |
| אתרים מהתקופה הפלאוליתית התחתונה | ביצת רוחמה • בריכת רם • ג'לג'וליה • גשר בנות יעקב • מחצבת עברון • מחצבת רבדים • מערת גמל • מערת היונים • מערת זוטייה • מערת מיסליה • מערת קסם • מערת תנור • עובדייה |  |
| אתרים מהתקופה הפלאוליתית התיכונה | האתר המוסטרי בשפך נחל מחניים • הר כרכום • מערת הגדי • מערת היונים • מערת זוטייה • מערת כבארה • מערת מיסליה • מערת מנות • מערת עמוד • מערת רקפת • מערת שוקבא • מערת תנור • נשר רמלה |  |
| אתרים מהתקופה הפלאוליתית העליונה | אוהלו II • הר כרכום • מערת היונים • מערת הנחל • מערת כבארה • מערת מנות • מערת ספונים • מערת קפזה • מערת רקפת • נחל אורן • נחל עין גב I • ערק אל-אחמר • תל רקית |  |
| אתרים מהתקופה האפיפלאוליתית | מדרגות הירדן • מערת היונים • מערת הנחל • מערת חילזון תחתית • מערת כבארה • מערת ספונים • מערת רקפת • מערת שוקבא • נווה דוד • נחל אורן • חתולה • נחל עין גב II • עין גב I • עינן • תל יריחו • תל רקית |  |
מהאתר הארכאולוגי עינן. תצוגה מוזיאון האדם הקדמון
שלד של תינוק שנצמד אליו מחרוזות דנטליום – מוזיאון האדם הקדמון
שלד של מבוגר שנמצא באתר עינן – מוזיאון האדם הקדמון
שלד אישה וכלב במוזיאון האדם הקדמון
ברזילי יעבץ

| --- | --- |
 מדינה:  האימפריה העות'מאנית
 פטירה:  ה'תק"ך איזמיר
 מקום פעילות:  איזמיר
 תלמידיו:  רבי אהרן אלפנדרי, רבי יצחק נוניס בילמונטי, רפאל משה פאלקון
 חיבוריו:  לשון ערומים, לשון לימודים
 אב:  רבי ברוך
 
רבי ברזילי יעבץ (? - ה'תק"ך (1760)) היה מחשובי רבני האימפריה העות'מאנית במאה ה-18.
תולדותיו

נולד לאביו רבי ברוך יעבץ. היה חתנו של רבי אליהו חאקו מחבר הספר "רוח אליהו".
כיהן כרב באיזמיר בזמן רבי חיים אבולעפיה (השני) ורבי יצחק הכהן רפפורט.
העמיד תלמידים רבים, המפורסם שבהם הוא רבי יצחק נוניס בילמונטי המזכירו מספר פעמים בספרו שער המלך על הרמב"ם. תלמיד נוסף היה רבי אהרן אלפנדרי מרבני איזמיר. מתלמידיו היה הרב רפאל משה פאלקון מחבר ספר ישיר משה.
בספרו "לשון ערומים" נמצאים ההספדים שנשא על חשובי רבני איזמיר והסביבה, ובהם רבי יצחק אלגאזי, רבי ישראל בנבנישתי השני (בנו של רבי חיים בנבנישתי בעל כנסת הגדולה), רבי בנימין הלוי ורבי רפאל הלוי, ורבי אליהו הכהן האתמרי בעל שבט מוסר.
נפטר בשנת ה'תק"ך (1760) באיזמיר.
חתנו היה רבי יהודה אשכנזי ששימש אף הוא לימים כרבה הראשי של איזמיר. רבי בכור יעקב יעבץ היה מצאצאיו.
ספריו

לשון ערומים - דרשות על התורה (וכן דרשות מאביו רבי ברוך), הספדים, ביאורים על הרא"ם וכן חידושים על הרמב"ם. הודפס לראשונה באיזמיר בשנת תקי"ז
לשון לימודים - חידושים על הטור (בפלפול עצום - לשון החיד"א בשם הגדולים). הודפס לראשונה באיזמיר בין השנים תפ"ט-תצ"ט, ונשרפה, ולא נשאר רק טופס אחד, וממנה נדפסה שנית בשנת תקט"ו. נדפס מחדש במהדורת טור ושולחן ערוך עם אוצרות ספרד בהוצאת אור ודרך.
הערות שוליים

↑  חאקו, אליהו, נפ’ 1754, רוח אליהו, ‏שאלוניקי תקלב, באתר היברובוקס
↑  שער המלך הלכות יסודי התורה פרק ה: "ובהרצותי דברי אלו לפני מורי הרב נר"ו..."; שער המלך הלכות תפילין ומזוזה וספר תורה פרק ד: "וכבר ראיתי למורי הרב ז"ל בס' לשון ערומים", ועוד.
↑  ישיר משה, פרשת ויצא, דרוש ב'
↑  דרוש ט"ו, דף נח ע"ב.
↑  אין להחליפו ברבי יצחק אלגאזי שנפטר שנים הרבה לפני זה.
↑  לשון לימודים, דרוש יב. שלמה רוזאניס, קורות היהודים בטורקיה וארצות הקדם - חלק ד, עמוד 293, באתר HebrewBooks
↑  הוא בן ר' שלמה הלוי, ואין להחליפו בזקנו רבי בנימין הלוי (מקובל) שנפטר שנים הרבה לפני זה.
| --- | --- |
בקרת זהויות :  NLI: 987007307534605171  VIAF: 298729360   WorldCat (עם VIAF): 298729360 
לשון ערומים שער
קפיטן-לויטננט

| --- | --- |
 
 מדינה:  גרמניה גרמניה
 צבא:  דויטשה מרינה דויטשה מרינה, בונדסוור בונדסוור
 מערכת הדרגות:  דרגות הבונדסוור
 היררכיה:  קצינים
 מקבילת נאט"ו:  OF-2
 מקבילת צה"ל:  סרן
 מקבילת הצבא:  האופטמן
 מקבילת חיל האוויר:  האופטמן
 
קפיטן-לויטננט, בקצרה: KptLt / ברשימות: KL‏, היא דרגת קצונה בקבוצת ההיררכיה הצבאית של הקברניטים של הבונדסוור הגרמני. הדרגה מדורגת כ-OF-2  בנאט"ו, ומקבילה להאופטמן ב-Heer וה-Luftwaffe. הדרגה מדורגת A11 או A12 בכללי השכר של משרד ההגנה הפדרלי.
דרגות מקבילות

דרגת לויטננט של צי ארצות הברית שווה ל-Kapitänleutnant בהיררכיה הצבאית של נאט"ו (מסווגת כ-OF-2). עם זאת, בצי הגרמני Kapitänleutnant עשוי להיות מוקצה למה שמכונה "קריירת קצין קו" (בגרמנית: Truppendienstlaufbahn או Truppendienstoffizier) או "קריירת קצין מומחה" (בגרמנית: Fachdienstlaufbahn או Fachdienstoffizier, רשמית: Offizier des militärfahlichen Dienstes).
סימני הדרגה

סימני הדרגה שלו, המולבשים על השרוולים והכתפיים, הם כוכב מחומש זהוב אחד מעל שני פסים זהובים עם חצי פס אחד ביניהם (ללא הכוכב כאשר עונדים לולאות דרגה).
סימני הדרגה > קריירת קצין קו

קצין Kapitänleutnant (קצין קו) יכול לפקד על ספינות קטנות (למשל צוללת מסדרה 206A, שולת מוקשים מסדרה 332) או לשרת כקצין לוחמה ראשי בספינות מלחמה גדולות יותר, מה שמעניק לדרגת האחריות יותר לצד אלו של לוטננט קומנדר בצי ארצות הברית או הצי המלכותי.
| 0 | 1 | 2 |
| --- | --- | --- |
| דרגה זוטרה: אוברלויטננט-צור-זי |  דרגות הבונדסוור  קפיטן-לויטננט | דרגה בכירה: קורבטן-קפיטן  (קריירת קצין קו) |
רצף הדרגות (מלמעלה למטה) באותה קבוצה מסוימת הוא כדלקמן:
OF-5: קפיטן-צור-זי / אוברסט
OF-4: פריגטנקפיטן / אוברסט-לויטננט
OF-3: קורבטן-קפיטן / מיור
OF-2: קפיטן-לויטננט / האופטמן
סימני הדרגה > קריירת קצין מומחה

Kapitänleutnant עשוי להיות דרגת קצין בכיר מומחה, דומה לקצין מפקד בארצות הברית, עם זאת, הוא זוטר ל-Stabskapitänleutnant . אנשי צבא ב"קריירת קציני קו" מדלגים על דרגת Stabskapitänleutnant, על ידי קידום קבוע מ-Kapitänleutnant (OF-2) ל-Korvettenkapitän (OF-3).
| 0 | 1 | 2 |
| --- | --- | --- |
| דרגה זוטרה: אוברלויטננט-צור-זי |  דרגות הבונדסוור  קפיטן-לויטננט | דרגה בכירה: שטאבס-קפיטן-לויטננט  (קריירת קצין מומחה) |
רצף הדרגות (גישה מלמעלה למטה) באותה קבוצה מסוימת הוא כדלקמן:
OF-2a: שטאבס-קפיטן-לויטננט / שטאבס-האופטמן
OF-2b: קפיטן-לויטננט / האופטמן
OF-1a: אוברלויטננט-צור-זי / אובר-לויטננט
OF-1b: לויטננט-צור-זי / לויטננט
הערות שוליים

↑  STANAG 2116
לשם

ערך זה עוסק באבן חן מקראית. אם התכוונתם למשמעות אחרת, ראו .
איור של החושן (מהאנציקלופדיה היהודית)
לֶשֶׁם היא האבן הראשונה בטור השלישי בחושן הכהן הגדול, והיא מיוחסת לשבט דן.
הלשם במקורות

וְהַטּוּר, הַשְּׁלִישִׁי--לֶשֶׁם שְׁבוֹ, וְאַחְלָמָה.
וְהַטּוּר, הַשְּׁלִישִׁי--לֶשֶׁם שְׁבוֹ, וְאַחְלָמָה.
דן על לשם, ונקרא אטופסי, ובו פרצוף אדם מהופך על שם שהפכו שבט דן את הקערה על פיה, והפכו לשם לסמל בפסל מיכה. וכתיב בספר יהושע בחילוק הארץ ויקראו ללשם דן כשם דן אביהם, שהוא עיר מארץ ישראל.
לשם היה גם כינוי לעיר ששבט דן כבש, והסב את שמה ל-'דן'. נראה שלשם וליש הם שמות נרדפים לאותה עיר. כנראה שבעיר זו הוקם המקדש של שבט הדני, בו הוצב פסל מיכה, ובו שירתו בני השושלת של יהונתן בן גרשום ככוהנים עבור השבט.